
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava IV 52C/87/2024 1424205486 09. 07. 2026 Mgr. Róbert Bardač PhD. ECLI:SK:MSBA4:2026:1424205486.2
ROZSUDOK V MENE SLOVENSKEJ REPUBLIKY 57C/87/2024 57C/87/2024IČS: XXXXXXXXXX A.:B.:C.:XXXX:XXXXXXXXXX.X Mestský súd Bratislava IV v spore žalobcu: Bratislavská vodárenská spoločnosť, a. s. so sídlom Prešovská 48, Bratislava – Ružinov, IČO: 35 850 370, právne zastúpený: act legal s. r. o. so sídlom Twin City Tower, Mlynské nivy 10, Bratislava – mestská časť Staré Mesto, IČO: 47 239 921, proti žalovanému: D. E., nar. XX.XX.XXXX, bytom C. (E.) XX, F. XXX, XXXXX E., G., o zaplatenie 145,22 € s príslušenstvom, takto rozhodol: 57C/87/2024IČS: XXXXXXXXXX A.:B.:C.:XXXX:XXXXXXXXXX.X I.Žalovaný je povinný zaplatiť žalobcovi sumu 145,22 € s úrokom z omeškania v sadzbe 9% ročne zo sumy 145,22 € od 19.07.2023 do zaplatenia a to do troch dní od právoplatnosti tohto rozsudku. II. Žalobcovi sa proti žalovanému priznáva právo na náhradu trov konania v rozsahu 100%. odôvodnenie: 57C/87/2024 57C/87/2024IČS: XXXXXXXXXX A.:B.:C.:XXXX:XXXXXXXXXX.X 1. Žalobca sa domáhal proti žalovanému zaplatenia 145,22 € s 9% ročným úrokom z meškania z tejto sumy od 19.07.2023 do zaplatenia a práva na náhradu trov konania. Tvrdil, že prevádzkuje verejné vodovody a verejné kanalizácie a so žalovaným neuzatvoril zmluvu o dodávke pitnej vody a odvádzaní odpadových vôd, hoci o to mal žalovaný záujem. Žalobca žalovanému poskytol služby, no žalovaný za
ne vyúčtovanú úhradu 145,22 € nezaplatil. Preto sa domáha aj príslušenstva. Žalovaný sa k žalobe nevyjadril. 2. Vzhľadom na to, že vo veci išlo iba o otázku jednoduchého právneho posúdenia veci, skutkové tvrdenia strán neboli sporné (žalovaný sa k žalobe nevyjadril) a hodnota sporu bez príslušenstva neprevyšovala 2.000 €, rozhodol súd podľa § 177 ods. 2 písm. a) zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) bez nariadenia pojednávania. 3. Súd vykonal všetky žalobcom navrhnuté dôkazy a to: hlásenie zmeny odberateľa na odbernom mieste (č. l. 11-12), vyúčtovacia faktúra z 30.06.2023 a prehľad zmluvného účtu (č. l. 13-16), z ktorých bol zistený nasledovný skutkový stav. Žalovaný sa prihlásil u žalobcu na odberné miesto dodávky pitnej vody a odvádzania odpadových vôd č. OM00102710 na H. XX D. I. – J. pre číslo vodomeru 9563653 so stavom odberného miesta 365 m3 dňa 01.08.2022, čo je preukázané z hlásenia zmeny odberateľa na odbernom mieste (č. l. 11-12). Z vyúčtovacej faktúry č. 4231127731 z 30.06.2023 (č. l. 15-16) je preukázané, že žalobca dodal na uvedené odberné miesto od 24.01.2023 do 30.06.2023 73 m3 vodného po 1,2025 €/m3 a 73 m3 stočného po 1,12151 € bez DPH/m3, čo spolu činí 169,91 € bez DPH, z čoho boli odrátané zálohové faktúry za obdobie od 29.11.2022 až 23.01.2023 v sume spolu 48,89 € bez DPH, čiže spolu 121,02 € bez DPH, t. j. 145,22 €. Nebolo sporné, že žalovaný nezaplatil uvedenú úhradu. 4. Takto zistený skutkový stav veci posúdil súd po právnej stránke nasledovne. Žalobca ako prevádzkovateľ verejného vodovodu bez uzatvorenej zmluvy dodal na odberné miesto žalovaného vodné a stočné, pričom žalovanému vznikla povinnosť dodržiavať podmienky ustanovené v prevádzkovom poriadku verejného vodovodu a v prevádzkovom poriadku verejnej kanalizácie podľa § 26 ods. 1 písm. a) zákona č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (ďalej len „zákon č. 442/2002 Z. z.“), pričom žalovanému vznikla povinnosť napriek tomu, že nemali uzatvorenú zmluvu platiť za dodané služby vodné a stočné podľa § 28 ods. 3 a 7 zákona č. 442/2002 Z. z., čo je povinnosť, ktorú žalovaný porušil za obdobie od od 24.01.2023 do 30.06.2023. Vznikla mu preto povinnosť zaplatiť žalobcovi sumu dodaného vodného a stočného podľa vyúčtovanej faktúry v cene určenej v zmysle § 28 ods. 2 a 6 zákona č. 442/2002 Z. z. Preto súd žalobe vyhovel a zaviazal žalovaného k úhrade sumy 145,22 €. Žalovaný sa nezaplatením faktúry dostal podľa § 517 ods. 1 Občianskeho zákonníka do omeškania, a preto je žalobcovi podľa § 517 ods. 2 Občianskeho zákonníka povinný zaplatiť úrok z omeškania v sadzbe podľa § 3 nariadenia č. 87/1995 Z. z., ktorým sa vykonávajú niektoré ustanovenia Občianskeho zákonníka, podľa ktorého výška úrokov z omeškania je o päť percentuálnych bodov vyššia ako základná úroková sadzba Európskej centrálnej banky platná k prvému dňu omeškania s plnením peňažného dlhu (tá bola 4% v rozhodnom období). Preto súd žalobe aj v tejto časti vyhovel a priznal žalobcovi úrok z omeškania 9% zo sumy 145,22 € od 19.07.2023 do zaplatenia. 5. O trojdňovej lehote na plnenie rozhodol súd v súlade s § 232 ods. 3 CSP. 6. Žalobca bol v spore v celom rozsahu úspešný, preto súd v súlade s § 255 ods. 1 CSP v spojení s § 262 ods. 1 CSP priznal žalobcovi proti žalovanému právo na náhradu trov konania v rozsahu 100%. Poučenie: 57C/87/2024 57C/87/2024IČS: XXXXXXXXXX A.:B.:C.:XXXX:XXXXXXXXXX.X Proti tomuto rozsudku možno podať odvolanie na Mestskom súde Bratislava IV do 15 dní odo dňa jeho doručenia. V odvolaní sa okrem toho, ktorému súdu je určené, kto ho robí, ktorej veci sa týka (vrátane uvedenia spisovej značky konania), čo sa ním sleduje, a podpisu uvedie aj to, proti ktorému rozhodnutiu
smeruje, v akom rozsahu sa napáda, z akých dôvodov sa rozhodnutie považuje za nesprávne a čoho sa odvolateľ domáha. Ak povinný dobrovoľne nesplní, čo mu ukladá vykonateľné rozhodnutie, môže oprávnený podať návrh na vykonanie exekúcie podľa osobitného zákona.

Zdroj: KAUZIS.SK – https://www.kauzis.sk/judikatura/r/ECLI:SK:MSBA4:2026:1424205486.2 (dáta aktuálne k 13. 11. 2026). Záväzné je znenie zverejnené súdom.




